
Anexa la HCL nr.____________________

Act Aditional nr. 1 la

Acordul de parteneriat aprobat prin Hotararea Consiliului Local

                              nr. 673 din data de 27.12.2022
Art.1. Părțile
1.1. Municipiul Timișoara, cu sediul în Bulevardul Constantin Diaconovici Loga 1, Timișoara, cod poștal 300030, CUI 14756536, tel.0256/408342, e-mail: primariatm@primariatm.ro,  reprezentat prin Primar, dl. Dominic Fritz, având calitatea de Partener 1
și 
1.2. Asociația Green Revolution, persoană juridică română, având sediul în București, Str. Avrig Nr. 21-31, Bl. U2, Sc. 1, Et. 10, Ap. 43, Sector 2, înregistrată în Registrul Special al Asociațiilor și Fundațiilor sub nr. 36/25.03.2009, având Cod de Identificare Fiscală 25368700, atribut fiscal RO, reprezentată legal prin Președinte („AGR”), Dna. Raluca Fiser, având calitatea de Partener 2
au hotarat modificarea si completarea Acordului de parteneriat aprobat prin Hotararea Consiliului Local  nr. 673 din data de 27.12.2022, dupa cum urmeaza:
Art.2. “Obiectul acordului de parteneriat” se completeaza cu urmatoarele puncte:
2.2. Scopul parteneriatului este de a asigura o modalitate de transport alternativ pentru cetatenii Municipiului Timisoara si vizitatorilor orasului, cu titlu gratuit.
2.3 Proiectul va promova utilizarea bicicletelor ca mijloc de transport alternativ în municipiul Timisoara, furnizând informații esențiale despre implementarea sistemelor de bike-sharing. 

2.4  În cadrul proiectului, se vor monta 9 (noua) statii de bike-sharing automatizate interconectate, din care 7 (sapte) stații de bike-sharing automatizate vor fi amplasate pe domeniul public al Municipiului Timioara, în conformitate cu specificațiile tehnice și funcționale ale sistemului pus la dispoziție în mod gratuit și descris în Anexa 1 a prezentului acord de parteneriat, “Stații automatizate de închiriat biciclete”, în următoarele zone din oras:

1. B-dul. Constantin Diaconovici Loga, nr. 2, în zona intersecției cu b-dul. Regele Ferdinand I; 

2. Str. Traian Grozăvescu, în zona intersecției cu b-dul. I.C. Brătianu; 

3 Str. Cluj, în zona intersecției cu b-dul. Vasile Pârvan; 

4. Piața Nicolae Bălcescu, nr. 2-3, în zona intersecției cu str. Protopop George Dragomir; 

5. Piața Mărăști, în zona intersecției cu str. Oituz; 

6. B-dul. Mihai Viteazu, nr. 1, adiacent bibliotecii Politehnicii Timișoara; 

7. Piața Sf. Gheorghe, în zona intersecției cu str. Florimud Mercy. 

2.5 Stațiile de bike-sharing vor fi operate de Partener 2 pe durata de implementare a proiectului, cu titlu gratuit pentru utilizatori.

2.6 Sistemul va fi accesibil prin intermediul serviciului de tip aplicație mobilă IVELO, disponibila in AppStore si Google Play

2.7 In cazul in care Partenerul 2 va identifica surse care să susțină financiar suplimentarea numarului de statii de bike-sharing automizate, va notifica Partenerul 1. Orice modificare a numarului de statii va fi posibila numai dupa analizarea si obtinerea tuturor aprobarilor necesare din partea Partenerului 1 si prin incheierea unui act aditional la prezentul Acord.

2.8 Dreptul de proprietate asupra stațiilor și a bicicletelor va fi transferat cu titlu gratuit  către Municipiul Timișoara dupa perioada in care Partenerul 2 asigura mentenanta sistemului, respectiv mijlocul anului 2025, în următoarele condiții: 

-
 sistemul de bike-sharing să fie în stare bună de funcționare si complet;

-
 accesul la sistemul de bike-sharing să se facă prin intermediul unui serviciu de tip aplicație mobilă functionala cu actualizarile la zi pentru rezolvarea problemelor aparute; 

-
bicicletele să fie cu dotări care să permită utilizatorilor o călătorie plăcută și sigură.

Articolul „Obligațiile AGR” se numeroteaza devenind articolul 3, se redenumeste si se completeaza dupa cum urmeaza: 
Art. 3 Obligatiile Partenerului 2 („AGR”):

3.6  Asigură din fonduri (din fonduri proprii și/ sau sponsorizări atrase) echipamentele necesare (bicliclete si statii) și costurile de mentenanta  pentru funcționarea bicicletelor cat si a stațiilor de bike-sharing pana cel putin la mijlocul anului 2025 .

3.7  Asigură managementul clienților, implementând măsuri de limitare a utilizării bicicletei pentru persoanele cu vârste mai mici de 16 ani, prin verificarea succesivă a actului de identitate, adresei de email, numărului de telefon și a fotografiei utilizatorului.

3.8 Asigură măsuri de limitare a riscurilor privind utilizarea incorectă a sistemului de bike-sharing; dacă, totuși, vor apărea cheltuieli cauzate de deteriorarea, vandalizarea sau furtul bicicletelor sau al altor părți din sistem, acestea vor fi suportate de către Partener 2.

3.9 Furnizează Municipiului Timisoara informații de bază privind utilizarea sistemului de bike-sharing, incluzând, dar fără a se limita la acestea: numărul de utilizatori, numărul de utilizări/ utilizator, timpul de închiriere/ utilizare a bicicletelor, gradul de utilizare a fiecărei stații, statistici pe intervale orare/ zile / săptămâni, costuri de operare.

3.10 In vederea transferului către Partenerul 1 a dreptului de proprietate asupra stațiilor și a bicicletelor, va oferi  transfer de know-how și instruire pentru persoanele care vor avea atribuții în operarea sistemelor de transport alternativ ecologic.

3.11 Asigură logistica necesară desfășurării implementării sistemului.

3.12 Gestionează toate activitățile ce țin de implementarea sistemului și de serviciile oferite cetățenilor prin intermediul proiectului.

3.13 Va respecta în totalitate legile în vigoare, locale și naționale. În acest sens, Partenerul 2 va exonera Partenerul 1 de orice prejudicii, reclamaţii sau acţiuni în justiţie ce au legătură cu implementarea sistemului.

3.14 Se obligă să respecte toate prevederile legale în vigoare în ceea ce privește colectarea și gestionarea datelor personale la care va avea acces pe toată perioada proiectului - GDPR.

3.15 Este răspunzător pentru obținerea autorizațiilor, acordurilor, avizelor necesare în vederea implementării sistemului.

3.16 Plătește orice pretenţie bănească legală solicitată de terţi persoane fizice şi/sau juridice datorată ca urmare a implementării  și utilizării sistemului ce face obiectul prezentului Acord;

3.17 Va realiza gratuit toate actualizările si mentenanta sistemului  software, pe o perioadă de minimum 5 ani.

Articolul „Obligațiile Municipiului Timișoara” se numeroteaza devenind articolul 4, se redenumeste si se completeaza dupa cum urmeaza:
Art. 4 Obligatiile Partenerului 1 (Municipiul Timisoara):
 (d) Asigură spațiul necesar în vederea montării statiilor de bike-sharing automatizate

 (e) Acordă suport pentru identificarea și autorizarea spațiilor pe care se vor amplasa stațiile de bikesharing automatizate.

(f) Asigură suport în relaționarea cu instituțiile relevante ale statului
(g) asigura suport in comunicare si promovarea unui transport sustenabil in oras 

(h) va tine sistemul funcțional pentru o perioadă de cel puțin 5 ani, asigurând astfel un minim de utilizare a sistemului
(i) va depune toate diligentele pentru a  asigura continuarea si, dupa posibilitati, extinderea sistemului de bike-sharing dupa intrarea acestuia in proprietatea sa.  
Art.5. „Durata acordului” se modifica dupa cum urmeaza:
5.1 Parteneriatul se încheie pentru o perioadă de 5 (cinci) ani, de la data semnarii prezentului act aditional de  către Părți.
Art. 6. „Încetarea acordului de parteneriat” se completeaza cu urmatoarele puncte:
 6.3 Acordul de Parteneriat încetează de drept la expirarea perioadei pentru care a fost încheiat.

 6.4  Acordul de Parteneriat poate fi denunțat unilateral de către fiecare parte, cu un preaviz de 60 zile.
Art.7 “Litigii” se completeaza cu urmatorul punct:
7.2 Toate posibilele dispute rezultate din prezentul Acord de Parteneriat sau în legătură cu acesta, pe care părţile nu le pot soluţiona pe cale amiabilă, vor fi soluţionate de instanţele competente
Art.8. „Dispoziții finale: se completeaza cu urmatorul punct:

8.3 Prezentul Acord poate fi modificat și completat numai cu acordul părților, prin act aditional asumat de fiecare parte.
 Toate celelalte prevederi ale Acordului de parteneriat aprobat prin Hotatarea Consiliului Local  nr. 673 din data de 27.12.2022 raman neschimbate si in vigoare, producandu-si in continuare efectele.
Prezentul Act Aditional la Acordul de parteneriat a fost încheiat astăzi _____________, în 2 (doua) exemplare originale, cate un singur exemplar pentru fiecare Parte a Acordului.

CRISTIAN JENARIU
ANEXA 1 – Stații automatizate de închiriat biciclete  

Sistemul bike-sharing este un sistem de transport public alternativ format din stații publice automatizate de biciclete care permit clienților să închirieze și să returneze biciclete, în mod neasistat, 24/7, pe întreaga durată a anului.
Pentru a utiliza serviciul de bike-sharing clienții vor putea utiliza aplicația mobilă special realizată sau carduri de utilizator. Statul de utilizator se obține în urma furnizării datelor personale: CI, nr de telefon, adresă de mail și prin înregistrarea unui card bancar. Datele sunt furnizate direct în aplicația mobilă, fără a fi necesară deplasarea la un centru de prelucrare a datelor. Clienții vor putea închiria și returna biciclete din orice stație care face parte
din rețeaua de bike-sharing. Accesul la sistem este permis clienților cu vârsta minimă de 16 ani, limitând astfel riscurile utilizării bicicletei de către copii care nu au vârsta legală necesară pentru a utiliza biciclete pe drumurile publice.

Un utilizator poate închiria o singură bicicletă per sesiune iar nereturnarea bicicletei, în conformitate cu regulile și condițiile de utilizare, va atrage după sine costuri suplimentare (penalizări de întârziere) sau obligația returnării contravalorii bicicletei.

Toate stațiile de bike-sharing comunică prin internet cu aplicația de tip Back-Office (BO) stocată pe servere special alocate.

Sistemul de bike-sharing este format din:

A. Stâlp principal/stâlpi de andocare
a) Stâlp principal (SP)
Elementul principal al stației de bike-sharing, acesta va fi dotat cu un ecran cu de 7 inch, cititor de carduri  contactless, tastatură numerică, sisteme de siguranță și protecție anti-vandal, modul de comunicații date (router 4G/5G). Stâlpul principal conține echipamente care comunică atât cu aplicația BO cât și cu stâlpii de andocare și asigură interfața de comunicare a clienților care utilizează exclusiv carduri de client.
SP este realizat din tabă de inox și/sau tablă galvanizată, vopsită electrostatic fiind conceput pentru funcționarea în aer liber, supus intemperiilor atmosferice și diferențelor mari de temperatură. Acesta este securizat cu ajutorul prinderilor mecanice de stâlpii de andocare și nu necesită fixarea suplimentară pe suprafața amplasamentului.
Alimentarea cu electricitate se va face prin orice element al stației, în funcție de situația din teren.
Stația va fi dotată cu un panou electric și cu un UPS care va asigura energie pentru cel puțin 30 de minute, în cazuri speciale. Utilizatorii vor putea returna bicicletele chiar și în situația în care stația nu are energie electrică. La reluarea alimentării, stația va reporni automat.
b) Stâlpi de andocare (SA)/porți de andocare a bicicletelor
Andocare bicicletelor se va putea face în două configurații:
 pe o singură parte sau
 ambele părți, cu 10 până la 70 de porți de andocare.
Fiecare spațiu de andocare este dotat cu un mecanism automatizat de securizare a bicicletelor și, opțional, cu puncte de încărcare destinate bicicletelor electrice. Sistemul de blocare este anti-vandal, proiectat sa reziste la tentative de furt, precum și la forțarea acestuia în regimul normal de utilizare, cu protecție la căderea de tensiune de tip fail- locked, temperaturi de operare
-50/+ 70 grade Celsius.
Stâlpii de andocare sunt fixați și securizați mecanic între ei și cu stâlpul principal, formând astfel un ansamblu rezistent la șocuri și acte de vandalism. Stâlpii de andocare sunt dotați cu sisteme de iluminat individual, care permit iluminare zonelor de fixare a roților pe timp de noapte, facilitând astfel parcare corespunzătoare a bicicletelor.
Stâlpii de andocare nu necesită fixarea pe suprafața de amplasare. În felul acesta, durata standard de montare/demontare a unei stații este de aproximativ 2 ore, ceea ce face ca ansamblul să fie ușor de mutat/relocat.
Stațiile trebuie conectate la rețeaua electrică, curent alternativ, 230V/50Hz, curent nominal max. 3A, putere instalată 500W.
Suprafața unei stații cu 10 biciclete este de aproximativ 23 mp (4300mm lungime X 5400 mm
lățime), această suprafață incluzând și spațiul necesar manevrei bicicletelor.Stațiile vor respecta
normele și standardele legale de siguranță în exploatare și funcționare aferente tipului de echipamente din grupa din care fac parte:
 Încercări de securitate→ SR EN 62368-1:2020 +AC:2020+A11:2020; audio/video,
tehnologie informatică și de comunicații – cerințe de siguranță
 Încercări de EMC→
o SR EN 55032:21015 +AC:2016 + A11:2020 + A1:2021 cerințe de emisie;
o SR EN 55035:2017+A11:2020 cerințe de imunitate;
o SR EN 61000-3-2:2019 curenți armonici.
o SR EN 61000-3-3:2014 variații de tensiune, flicker;
o SR EN 61000-4-8:2010 imunitate, carcasă, câmp magnetic de frecvența rețelei
(standard de metodă de verificare);
o SR EN 61000-4-3:2020 imunitate, carcasă, câmp electromagnetic de radiofrecvență modulat în amplitudine; (standard de metodă de verificare);
o SR EN 61000-4-2:2009 imunitate, carcasă, descărcare electrostatică;(standard de metodă de verificare);
o SR EN 61000-4-6:2014 imunitate, borne de rețea, perturbații prin conducție continue de radiofrecvență; (standard de metodă de verificare);
o SR EN 61000-4-11+AC:2020/ AC:2022 imunitate, borne de rețea, căderi temporare de tensiune; (standard de metodă de verificare);
o SR EN 61000-4-11+AC:2020/ AC:2022 imunitate, borne de rețea, întreruperi de tensiune; (standard de metodă de verificare);
o SR EN 61000-4-5:2015+A1:2018 imunitate, borne rețea, unde de șoc; (standard de metodă de verificare);
o SR EN 61000-4-4:2013 imunitate, borne rețea, fenomene tranzitorii rapide; (standard de metodă de verificare);
 Încercări de performanță
o SR EN 60068 -2-1:2007 încercare de frig;
o SR EN 60068-2-2:2008 încercare la căldură uscată;
B. Biciclete standard
Bicicletele de bike sharing vor avea un design unic, ergonomic, unisex, cadru de aluminiu, sisteme de frânare pe ambele roți, sistem de iluminat, angrenaj cu 7 viteze intern, suspensie pe roata față. Șaua va fi reglabilă pe înălțime și va fi dotată cu un sistem quick-release.
Biciclete vor respecta standardele europene ISO 4210-2.
Închirierea/ returnarea bicicletelor:
 Închirierea bicicletelor se va face prin:
o Scanarea codului QR din dreptul dock-ului de andocare
o Scanarea codului QR/codului de bare de pe cadrul bicicletei
o Introducerea numărului bicicletei și a dock-ului
o Scanarea cardului de utilizator la SP și alegerea bicicletei dorite
 Returnarea bicicletei se face prin:
o Introducerea mecanismului de blocare instalat pe bicicletă în mecanismul de blocare a bicicletei instalat în SA.
o Mecanismul de blocare montat pe bicicletă este o piesă constructivă, rezistentă, care asigură buna securizare a bicicletelor în stație. Această piesă permite blocarea bicicletelor cu marje de eroare pe axa verticală și orizontală, astfel încât returnarea bicicletelor să fie realizată ușor de către utilizatori (in mod special persoane în vârstă), chiar și în condițiile existenței unor diferențe de nivel/ planeitate sau de vizibilitate redusă (noapte/ploaie/etc).
o Operațiunea de returnare a bicicletei va fi realizată fără nici un fel de intervenție din partea utilizatorului, acesta doar introducând bicicleta în docul ales. Sistemul va identifica automat bicicleta andocată prin citirea codului RFID montat pe bicicletă și va comunica închiderea închirierii.
o În cazul în care, din motive tehnice excepționale, închiderea automată a închirierii nu este realizată, sistemul va oferi utilizatorului soluții alternative, eliminându-se astfel suprataxarea sau blocare nejustificată a contului de utilizator:
 Închiderea forțată a cursei
 Apelarea la serviciul de Call Center
C. Soluții software
a) Pagina Web
Pagina web a proiectului va prezenta informații relevante despre sistemul de bike-sharing, modul de utilizare, de înregistrare, tarife, etc.
O componentă importantă o reprezintă secțiunea ”Contul meu” – care reprezintă interfața în care utilizatorii se pot loga și pot consulta/editat datele din contul personal.
b) Mobile app
Aplicație mobilă de dedicată facilitează înregistrarea/realizare contului de către clienți, realizarea operațiunilor de plată, închirierea și returnarea bicicletelor dar și cel de prezentare a informațiilor relevante despre sistemul de bike-sharing, modul de utilizare, termeni și condiții, etc.. Aplicația mobilă este disponibilă pentru sistemele de operare Android și IOS, în română și engleză.
Funcționalități:
● Realizare contului utilizator (CI, selfie, email și număr de telefon)
Posibilii utilizatori ai sistemului au posibilitatea de a-și realiza un cont de client direct din aplicația mobilă, urmând o serie de pași simplă în care furnizează datele personale de identificare. Date vor fi prelucrare automat și validate de operatorii din Call Center. Prin colectarea datelor personale este asigurată integritatea sistemului, sunt descurajate actele de vandalism și furt și pot fi sesizate organele de anchetă atunci când situația o impune.
● Închirierea/returnarea unei biciclete
Procesul de închiriere se realizează prin scanarea unui QR code alocat bicicletei dorite, iar returnarea se face automat, fără a mai fi necesară utilizarea aplicației mobile. Procesul este intuitiv și asigură o experiență de utilizare în conformitate cu standardele actuale din domeniul sharing-ului.
● Sumare/date în timp real ale cursei

Utilizatorul poate vedea în orice moment al folosirii unei biciclete cât și ulterior detaliile de utilizare.
● Extindere cursă
Bicicletele pot fi închiriate gratuit pentru o perioadă standard de 120 de minute. Utilizatorul are posibilitate de a cere, tot cu titlu gratuit, una sau mai multe extinderi a timpului de utilizare în cazul în care dorește să utilizeze bicicleta în continuare. Acest lucru se realizează prin scanarea bicicletei închiriate.

● Înregistrarea unui card, plăți și achiziții de abonamente sau servicii de tip pay-per-use

Utilizatorul poate înregistra unul sau mai multe carduri bancare pe care le poate folosi ulterior pentru a achiziționa servicii preplătite, a achita taxe sau penalizări sau pentru a folosi servici de tipPPU.

● Semnalarea defecțiuni/ erori/ contactare call center

După fiecare utilizare, un client poate indica dacă există defecțiuni ale bicicletei sau stațiilor sau poate solicita ajutorul personalului din Call Center.

● Accesare cont personal
● Harta stațiile/ biciclete
● Ștergerea datelor de client
Utilizatorul poate solicita ștergerea automată a datelor personale din baza de date. Acest lucru va fi realizat în condițiile prevăzute de regulamentele de utilizare a serviciului.
● Termeni și condiții
c) Termeni și condiții
Utilizarea sistemului de bike-sharing se va face în baza unor termeni și condiții de utilizare a sistemului, termini care sun realizați în acord cu logica de funcționare a sistemului și cu respectarea legislației românești și europene aplicabilă serviciilor de sharing.
Nota de prelucrare a datelor personale este realizată cu respectarea Regulamentului (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor) și cu Legea nr. 190/2018 privind măsuri de punere în aplicare a Regulamentului general privind protecția datelor
d) Call Center
Clienții au la dispoziție un serviciu de Call Center care funcționează zilnic în intervalul 8-22. Personalul din Call Center are următoarele atribuții:
 Validarea și/sau modificare conturilor de client
 Suport în relația cu clienții
 Interfață cu departamentul tehnic și cel logistic
 Monitorizarea parametrilor de funcționare a sistemului
e) Front Office
Fiecare SP va avea preinstalat un program software al cărui scop este facilitarea închirierii bicicletelor de către
utilizatorii care au carduri personalizate. Software-ul va asigura următoarele tipuri de interacțiuni:
 Identificare unui client prin scanarea cardului de client și introducerea unui cod pin
 Inițierea unei închirieri prin alegerea unei biciclete indicate a fi disponibile și
deblocare acesteia conform logicii de funcționare a sistemului
 Preluarea bicicletelor și interpretarea situațiilor atipice (returnări rapide – urmate de
anulare cursei și interogarea clientului cu privire la motivul returnării)
 Raportarea numărului de biciclete și docuri disponibile
 Raportarea erorilor și alertelor
 Up-date-ul automat de software
Sistemul este disponibil atât în limba română cât și în engleză.
f) Back-office
Soluția back-office este stocată într-un serviciu cloud, utilizând rețele sau protocoale de comunicare securizate.
Datele sunt securizate și există sisteme de protecție și redundanță care protejează împotriva pierderii sau coruperii datelor.
Aplicația Back-office are următoarele funcționalități:

 Management-ul clienților
o adăugarea unui nou cont de client prin verificare si validarea manuală sau automată a datelor furnizate de client prin aplicația mobilă
o consultarea contului unui utilizator si prezentarea informațiilor de utilizare
o trimitere de mesaje automate sau personalizate direct utilizatorilor
o configurarea abonamentele și opțiunilor pre-pay și pay-per-use, precum și definirea grilelor de tarifare
o generarea automata a facturilor pentru cardurile de tip abonament, conform cu planul tarifar definit pe cardul clientului
o administrarea utilizatorilor și a drepturilor alocate
o actualizare și publicarea termenilor și condițiilor de utilizare precum și a altor documente legale necesare a fi aprobate și sau acceptate de clienții sistemului
 Management-ul stațiilor și bicicletelor
o adăugarea și configurarea de stații și de biciclete noi fără intervenția furnizorului
o monitorizare in timp real pe o hartă interactivă a tuturor bicicletelor dotate cu
sisteme de tip IOT
o preluarea și deschiderea automată sau manuala a tichetelor de service precum și distribuirea manuală sau automata a task-urilor către departamentul de service
 Rapoarte inteligente
o rapoarte zilnice de utilizare
o statistici configurabile pe parametrii sistemului (închirieri/timp/valoare/etc)
o analiză bază clienți – configurabilă

